CELEX: 32014D0802
Language: sk
Date: 2014-11-14 00:00:00
Title: 2014/802/EÚ: Vykonávacie rozhodnutie Komisie zo 14. novembra 2014 , ktorým sa menia rozhodnutia 2010/470/EÚ a 2010/472/EÚ, pokiaľ ide o požiadavky na zdravie zvierat týkajúce sa klusavky na účely obchodovania s embryami oviec ( Ovine ) a kôz ( Caprinae ) v Únii a na účely ich dovozu do Únie [oznámené pod číslom C(2014) 8339]  Text s významom pre EHP

18.11.2014   
            
            
               SK
            
            
               Úradný vestník Európskej únie
            
            
               L 331/28
            
         VYKONÁVACIE ROZHODNUTIE KOMISIE
   zo 14. novembra 2014,
   ktorým sa menia rozhodnutia 2010/470/EÚ a 2010/472/EÚ, pokiaľ ide o požiadavky na zdravie zvierat týkajúce sa klusavky na účely obchodovania s embryami oviec (Ovine) a kôz (Caprinae) v Únii a na účely ich dovozu do Únie
   
      
         [oznámené pod číslom C(2014) 8339]
      
   
   (Text s významom pre EHP)
   
      (2014/802/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddieli I smernice 90/425/EHS (1), a na ich dovoz do Spoločenstva, a najmä na jej článok 11 ods. 3 tretiu zarážku, článok 17 ods. 2 písm. b), článok 18 ods. 1 prvú zarážku a článok 19 úvodnú vetu a písm. b),
   keďže:
   
               (1)
            
            
               V časti A prílohy IV k rozhodnutiu Komisie 2010/470/EÚ (2) sa stanovuje vzor zdravotného certifikátu pre obchodovanie so zásielkami vajíčok a embryí oviec (Ovine) a kôz (Caprinae) v rámci Únie, odobratých alebo vyprodukovaných po 31. auguste 2010.
            
         
               (2)
            
            
               V časti 2 prílohy IV k rozhodnutiu Komisie 2010/472/EÚ (3) sa stanovuje vzor zdravotného certifikátu pre dovoz zásielok vajíčok a embryí oviec (Ovine) a kôz (Caprinae) do Únie.
            
         
               (3)
            
            
               Nariadením Európskeho parlamentu a Rady (ES) č. 999/2001 (4) sa stanovujú pravidlá prevencie, kontroly a eradikácie niektorých prenosných spongiformných encefalopatií (ďalej len „TSE“) u hovädzích zvierat, oviec a kôz. V kapitole A prílohy VIII k uvedenému nariadeniu sa stanovujú podmienky obchodovania so živými zvieratami, spermou a embryami vnútri Únie. Okrem toho sa v prílohe IX k uvedenému nariadeniu stanovujú podmienky dovozu živých zvierat, embryí, vajíčok a produktov živočíšneho pôvodu pochádzajúcich z tretích krajín do Únie.
            
         
               (4)
            
            
               Vzhľadom na nové vedecké dôkazy bolo nariadenie (ES) č. 999/2001 zmenené nariadením Komisie (EÚ) č. 630/2013 (5). Pokiaľ ide o klusavku, tieto zmeny sa odrazili vo vykonávacom rozhodnutí Komisie 2013/470/EÚ (6) vo vzore zdravotného certifikátu pre obchodovanie so zásielkami vajíčok a embryí oviec (Ovine) a kôz (Caprinae) v rámci Únie stanovenom v časti A prílohy IV k rozhodnutiu 2010/470/EÚ a vo vzore zdravotného certifikátu pre dovoz zásielok vajíčok a embryí oviec (Ovine) a kôz (Caprinae) do Únie stanovenom v časti 2 prílohy IV k rozhodnutiu 2010/472/EÚ s prechodným obdobím do 31. decembra 2014.
            
         
               (5)
            
            
               V súlade s vedeckým stanoviskom k riziku prenosu klasickej klusavky prostredníctvom prenosu embryí oviec získaných in vivo, ktoré 24. januára 2013 prijal Európsky úrad pre bezpečnosť potravín (EFSA) a v ktorom dospel k záveru, že riziko prenosu klasickej klusavky pomocou implantácie homozygotných alebo heterozygotných embryí oviec ARR by sa mohlo považovať za zanedbateľné za predpokladu, že sa dodržia odporúčania a postupy Svetovej organizácie pre zdravie zvierat (OIE) súvisiace s prenosom embryí, boli príslušné ustanovenia nariadenia (ES) č. 999/2001 zmenené nariadením Komisie (EÚ) č. 1148/2014 (7).
            
         
               (6)
            
            
               Vzor zdravotného certifikátu pre obchodovanie so zásielkami vajíčok a embryí oviec (Ovine) a kôz (Caprinae) v rámci Únie stanovený v časti A prílohy IV k rozhodnutiu 2010/470/EÚ a vzor zdravotného certifikátu pre dovoz zásielok vajíčok a embryí oviec (Ovine) a kôz (Caprinae) do Únie stanovený v časti 2 prílohy IV k rozhodnutiu 2010/472/EÚ by sa preto mali zmeniť s cieľom zohľadniť požiadavky stanovené v nariadení (ES) č. 999/2001, zmenenom nariadením (EÚ) č. 1148/2014.
            
         
               (7)
            
            
               V záujme odstránenia akýchkoľvek nejasností je okrem toho potrebné zmeniť niektoré odkazy na nariadenie (ES) č. 999/2001 uvedené vo vzore zdravotného certifikátu pre obchodovanie so zásielkami vajíčok a embryí oviec (Ovine) a kôz (Caprinae) v rámci Únie stanovenom v časti A prílohy IV k rozhodnutiu 2010/470/EÚ.
            
         
               (8)
            
            
               Ďalej je potrebné presnejšie znenie vo vzore zdravotného certifikátu pre dovoz zásielok vajíčok a embryí oviec (Ovine) a kôz (Caprinae) do Únie stanovenom v časti 2 prílohy IV k rozhodnutiu 2010/472/EÚ, aby sa zabezpečilo jasné pochopenie tej skutočnosti, že testovanie na epizootickú hemoragickú chorobu (EHD) sa týka darcovských oviec a kôz samičieho pohlavia.
            
         
               (9)
            
            
               Rozhodnutia 2010/470/EÚ a 2010/472/EÚ by sa preto mali zodpovedajúcim spôsobom zmeniť.
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha IV k rozhodnutiu 2010/470/EÚ sa mení v súlade s prílohou I k tomuto rozhodnutiu.
   Článok 2
   Príloha IV k rozhodnutiu 2010/472/EÚ sa mení v súlade s prílohou II k tomuto rozhodnutiu.
   Článok 3
   Toto rozhodnutie sa uplatňuje od 1. januára 2015.
   Článok 4
   Toto rozhodnutie je určené členským štátom.
   
      V Bruseli 14. novembra 2014
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 268, 14.9.1992, s. 54.
   
      (2)  Rozhodnutie Komisie 2010/470/EÚ z 26. augusta 2010, ktorým sa stanovujú vzory zdravotných osvedčení na účely obchodovania so spermou, vajíčkami a embryami koní (Equinae), oviec (Ovine) a kôz (Caprinae) a s vajíčkami a embryami ošípaných vnútri Únie (Ú. v. EÚ L 228, 31.8.2010, s. 15).
   
      (3)  Rozhodnutie Komisie 2010/472/EÚ z 26. augusta 2010 o dovoze spermy, vajíčok a embryí oviec (Ovine) a kôz (Caprinae) do Únie (Ú. v. EÚ L 228, 31.8.2010, s. 74).
   
      (4)  Nariadenie Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (Ú. v. ES L 147, 31.5.2001, s. 1).
   
      (5)  Nariadenie Komisie (EÚ) č. 630/2013 z 28. júna 2013, ktorým sa menia a dopĺňajú prílohy k nariadeniu Európskeho parlamentu a Rady (ES) č. 999/2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (Ú. v. EÚ L 179, 29.6.2013, s. 60).
   
      (6)  Vykonávacie rozhodnutie Komisie 2013/470/EÚ z 20. septembra 2013, ktorým sa menia rozhodnutia 2010/470/EÚ a 2010/472/EÚ, pokiaľ ide o veterinárne požiadavky týkajúce sa klusavky na účely obchodovania so spermou, vajíčkami a embryami oviec (Ovine) a kôz (Caprinae) a ich dovozu do Únie (Ú. v. EÚ L 252, 24.9.2013, s. 32).
   
      (7)  Nariadenie Komisie (EÚ) č. 1148/2014 z 28. októbra 2014, ktorým sa menia prílohy II, VII, VIII, IX a X k nariadeniu Európskeho parlamentu a Rady (ES) č. 999/2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (Ú. v. EÚ L 308, 29.10.2014, s. 66).
   
      PRÍLOHA I
      V prílohe IV k rozhodnutiu 2010/470/EÚ sa časť A nahrádza takto:
      
         „ČASŤ A
         Vzor zdravotného certifikátu IVA pre obchodovanie so zásielkami vajíčok a embryí oviec (Ovine) a kôz (Caprinae) v rámci Únie, odobratých alebo vyprodukovaných v súlade so smernicou Rady 92/65/EHS po 31. auguste 2010 a odoslaných schváleným tímom na odber alebo produkciu z miesta pôvodu vajíčok alebo embryí
         
            
         
            
         
            “
      
   
   
      PRÍLOHA II
      V prílohe IV k rozhodnutiu 2010/472/EÚ sa časť 2 nahrádza takto:
      
         „ČASŤ 2
         
            Vzor zdravotného certifikátu pre dovoz zásielok vajíčok a embryí oviec (Ovine) a kôz (Caprinae)
         
         
            
         
            
         
            
         
            
         
            “